**REPUBLIKA SLOVENIJA**

**MINISTRSTVO ZA GOSPODARSTVO, TURIZEM IN ŠPORT**

Kotnikova ulica 5, 1000 Ljubljana

matična številka: 2632616000

davčna številka: 98577212

ki ga zastopa minister Matjaž HAN

(v nadaljnjem besedilu: ministrstvo)

in

**UPRAVIČENEC: »naziv upravičenca«**

»Ulica«, »Kraj«

transakcijski račun: »TRR«

matična številka: »Matična številka«

davčna številka: »Davčna številka«

ki ga zastopa »Zakoniti zastopnik«, »Funkcija zakonitega zastopnika«

(v nadaljnjem besedilu: upravičenec),

skleneta

**POGODBO št.: »Št. Pogodbe«**

o sofinanciranju investicije v športno infrastrukturo v letu 2025

**»[NAZIV INVESTICIJE]«**

1. člen

(uvodne določbe)

Pogodbeni stranki uvodoma ugotavljata in soglašata, da:

1. je pravna podlaga za to pogodbo Letni načrt za financiranje in sofinanciranje investicij v športno infrastrukturo za leto 2025 št. 67100-2/2025/3 z dne 6. 2. 2025, Zakon o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2030 (Uradni list RS, št. 54/22 in 45/24), Zakon o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – Zmat-B), Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), Zakon o izvrševanju proračunov Republike Slovenije za leti 2025 in 2026 (Uradni list RS, št.104/24), Proračun Republike Slovenije za leto 2025 (Uradni list RS, št. 123/23 in 104/24), Pravilnik o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24) in Letni program športa v Republiki Sloveniji za leto 2025, ki ga je sprejel minister pristojen za šport z dne 30. 12. 2024,
2. je ministrstvo objavilo Javni razpis za izbor sofinanciranja investicij v športno infrastrukturo v letu 2025 (Uradni list RS, št. \_\_\_\_\_\_\_\_\_\_, dne \_\_\_\_\_\_\_);
3. se je upravičenec prijavil na javni razpis in bil po opravljenem postopku ocenjevanja prijav tudi izbran (odločba št. \_\_\_\_\_\_\_\_\_\_);
4. ima ministrstvo v letu 2025 zagotovljena sredstva za sofinanciranje po tej pogodbi v proračunu RS na postavki 231695 – Investicije v športno infrastrukturo, na kontu 4320 – Investicijski transferji občinam;
5. je prijavljena investicija vključena v državnem proračunu v Načrt razvojnih programov, projekt št. \_\_\_\_\_\_\_\_\_\_;
6. je upravičenec predložil veljavno Investicijsko dokumentacijo, potrjeno s strani odgovorne osebe;
7. se s to pogodbo podrobneje uredi medsebojni odnos, pravice ter obveznosti, ki izhajajo iz sofinanciranja in so skladne s pravili določenimi v javnem razpisu.
8. člen

(predmet pogodbe)

Predmet te pogodbe je sofinanciranje upravičenih stroškov izvedbe investicijskega projekta: »Naziv investicije« (v nadaljnjem besedilu: investicija), ki ga vodi »naziv upravičenca«.

Namen, opis in obseg investicije so navedeni v prejeti veljavni investicijski dokumentaciji.

1. člen

(vrednost pogodbe)

Predvidena vrednost investicije, ki je predmet te pogodbe, znaša "vrednost investicije" EUR z DDV (zmanjšana za morebitni povračljivi DDV). Ministrstvo sofinanciralo upravičene stroške investicije v višini največ do \_\_\_\_\_\_\_\_\_\_\_\_ EUR.

1. člen

(upravičeni stroški in obdobje upravičenosti)

Upravičeni stroški so:

* stroški investicijske in projektne dokumentacije,
* stroški gradbenih del,
* stroški nakupa in vgradnje vgradne športne opreme,
* nepovračljivi DDV za stroške iz prejšnjih treh alinej.

Predmet sofinanciranja so upravičeni stroški, ki:

* so neposredno povezani z investicijo, ki je bila predmet prijave upravičenca,
* so potrebni za izvedbo investicije in so v skladu z njenimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca plačani v okviru obdobja upravičenosti,
* so v skladu z veljavnimi pravili in nacionalnimi predpisi.

Neupravičeni stroški, ki niso predmet sofinanciranja, vendar lahko nastanejo pri izvajanju investicije so:

* + stroški gradbenega nadzora,
	+ stroški najema kreditov,
	+ stroški prispevkov za dovoljenja in komunalne priključke,
	+ povračljivi davek na dodano vrednost ter drugi davki in dajatve,
	+ bančni stroški,
	+ stroški za pravno svetovanje, notarski stroški, stroški za tehnično ali finančno strokovno znanje, računovodski in revizijski stroški,
	+ stroški bančnih garancij ali drugih finančnih storitev,
	+ denarne kazni, penali in stroški sodnih postopkov,
	+ drugi stroški, potrebni za izvedbo investicije, ki niso navedeni med upravičenimi stroški (med drugim nakup zemljišča ali arheološka izkopavanja in raziskave…).

Upravičenec izrecno izjavlja, da za stroške, sofinancirane po tej pogodbi, ni prejel oziroma ne bo prejel sredstev iz drugih virov financiranja (prepoved dvojnega financiranja).

Obdobje upravičenosti stroškov (nastanek stroškov: datum opravljene storitve, oziroma dobavljenega blaga, oziroma izvedene gradnje) je od 1. 1. 2025 do najkasneje 20. 11. 2025.

1. člen

(terminski plan in izplačilo sredstev)

Prijavljena investicija se ne sme začeti pred 1. 1. 2025. Fizični pričetek pomeni začetek del obnove, novogradnje, posodobitve ali rekonstrukcije in/ali vgradnje športne opreme. Priprava investicijske in projektne dokumentacije ne pomeni fizičnega začetka del.

Za prijavljeno investicijo upravičeni stroški niso nastali pred 1. 1. 2025 (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2025).

Prijavljena investicija se mora zaključiti najkasneje do 31. 8. 2026. Zaključek pomeni, da so vsa dela, ki so predmet prijavljene investicije, v celoti izvedena, ter da je (v primeru investicije v novo športno infrastrukturo) občina oddala vlogo za vpis v Razvid javnih športnih objektov in površin za šport v naravi.

Sredstva za sofinanciranje v letu 2025 morajo biti porabljena v letu 2025.

V kolikor prijavljena investicija ni zaključena v roku iz tretjega odstavka tega člena lahko ministrstvo od pogodbe odstopi in zahteva vračilo vseh izplačanih sredstev, upravičenec pa mora vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva in v skladu s tem pozivom, povečana za zakonske zamudne obresti od dneva nakazila na transakcijski račun upravičenca do dneva vračila v dobro proračuna RS.

Ministrstvo bo upravičencu sofinanciralo izkazane upravičene stroške, določene v prejšnjem členu te pogodbe, največ v višini, določeni v 3. členu te pogodbe.

Podlaga za izplačilo sredstev so pravilno, popolno in pravočasno predloženi e-računi z obveznimi prilogami. Skrajni rok za predložitev zadnjega e–računa je 20. 11. 2025. V primeru, da upravičenec ne predloži e-računa v roku, izgubi pravico do prejema sredstev po tej pogodbi.

K e-računu morajo biti priložene vsaj naslednje obvezne priloge:

* Izpolnjen in podpisan zbirnik računov, ki se uveljavljajo v okviru e-računa.
* Obvestilo o oddaji javnega naročila v primeru naročil iz 1. odstavka 21. člena ZJN-3 oz. zapisnik oz. drug ustrezen dokument, iz katerega so razvidne prejete ponudbe in izbran izvajalec v primeru naročil iz 2. odstavka 21. člena ZJN-3, je prejemnik sredstev dolžan posredovati ministrstvu le enkrat, in sicer takrat, ko predloži prvi e-račun, ki se nanaša na izbranega izvajalca.
* Račun.
* V primeru izvedbe GOI del oziroma dobave in montaže opreme tudi situacijo oz. dokument iz katerega izhaja specifikacija dobavljene in montirane opreme, potrjen s strani nadzornika (v primeru fizičnega podpisa mora biti dokument žigosan z žigom, ki izkazuje vpis v imenik ustrezne zbornice) in naročnika.
* Potrdilo o plačilu računa.
* Fotografije izvedenih del ali opreme.
* Izpis iz stroškovnega mesta za zadevni projekt.
* Poročilo o izvajanju investicijskega projekta.

V primeru, ko je za izvedbo prijavljene investicije potrebno gradbeno dovoljenje in ga upravičenec ni priložil že ob prijavi na javni razpis, ga mora priložiti najkasneje do oddaje prvega zahtevka za sofinanciranje (kot prilogo k prvemu e-računu).

Če upravičenec do roka za predložitev zahtevkov za izplačilo ne predloži veljavnega pravnomočnega gradbenega dovoljenja ali pisnega mnenja pooblaščenega strokovnjaka, da gradbeno dovoljenje ni potrebno, bo ministrstvo odstopilo od pogodbe o sofinanciranju.

V primeru, da ministrstvo pri pregledu posredovanega e-računa ugotovi pomanjkljivosti, pozove upravičenca k dopolnitvi. Ta je dolžan ustrezno dopolniti oziroma spremeniti e-račun, skladno s pozivom ter nov e-račun posredovati ministrstvu v roku, določenem v pozivu k dopolnitvi.

Ministrstvo bo sredstva nakazalo na račun občine po prejemu in potrditvi pravilnega, popolnega in pravočasnega e-računa (z obveznimi prilogami), v roku, določenemu v zakonu, ki ureja izvrševanje proračuna Republike Slovenije. Pravilnost, popolnost in pravočasnost e-računa potrdi skrbnik pogodbe ministrstva, ki opravi preverjanje pred izplačilom.

1. člen

(zagotavljanje sredstev v proračunu oziroma finančnem načrtu)

Pogodbeni stranki sta soglasni, da je izpolnitev te pogodbe odvisna od proračunske zmogljivosti oz. finančnega načrta ministrstva v letu 2025. V primeru, da pride do sprememb v proračunu oz. finančnem načrtu ministrstva, ki neposredno vpliva na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.

V primeru, da se upravičenec ne strinja s spremembami iz prejšnjega odstavka, lahko ministrstvo odstopi od pogodbe ter zahteva vračilo že izplačanih sredstev, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva nakazila/vračila sredstev v dobro proračuna Republike Slovenije.

1. člen

(obveznosti upravičenca)

Upravičenec se zavezuje, da bo:

* spoštoval pravni red, ki velja za porabo proračunskih sredstev v Republiki Sloveniji, upošteval določila veljavnega zakona, ki ureja področje javnih naročil in nabave ne bo izvajal med povezanimi osebami,
* investicijo vodil v smislu namenske ter racionalne porabe proračunskih sredstev v skladu z veljavno zakonodajo. V primeru, da ministrstvo ugotovi nenamensko porabo prejetih sredstev ali kršitev prepovedi dvojnega financiranja, jih mora upravičenec vrniti v proračun skupaj z zakonitimi zamudnimi obrestmi vred, od dneva prejema do dneva vračila in povrniti morebitno škodo, ki je s tem nastala,
* o morebitnih težavah pri izvajanju določil te pogodbe obvestil ministrstvo takoj po njihovem nastanku,
* porabo sredstev za vsako posamezno investicijo, ki je predmet sofinanciranja te pogodbe, spremljal na posebnem stroškovnem mestu tudi po predaji investicije v uporabo, da bo mogoč pregled nad namensko porabo sredstev, prejetih po tej pogodbi,
* hranil vso dokumentacijo o izvajanju investicije, ki je podlaga za nadzor, v skladu s predpisi, ki urejajo hrambo in arhiviranje dokumentov, ločeno od ostalih dokumentov, ne glede na določila te pogodbe, upošteval morebitna, s strani ministrstva posredovana dodatna navodila oziroma spremembe že danih navodil in zahtev, glede priprave zahtevkov za sofinanciranje in poročil,
* bo ministrstvu dostavljal zahtevana pojasnila v zvezi z investicijo in med običajnim delovnim časom omogočal dostop na zemljišča in v objekte za izvajanje morebitnih pregledov, povezanih z investicijo,
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje investicije,
* v primeru znižanja vrednosti investicije pod vrednost sklopa za katerega so sredstva izplačana, bo preveč izplačana sredstva vrnil skupaj z zakonskimi zamudnimi obrestmi od dne izplačila.
1. člen

(posredovanje napačnih podatkov)

V primeru, da se izkaže, da je upravičenec v prijavi posredoval napačne podatke v zvezi z namenom investicije ali izpolnjevanjem pogojev ali ni posredoval vseh podatkov, ki bi kakorkoli vplivali na izpolnjevanje pogojev ali na oceno investicije, lahko ministrstvo odstopi od pogodbe, upravičenec pa je dolžan vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva in v skladu s tem pozivom, povečana za zakonske zamudne obresti od dneva nakazila sredstev na transakcijski račun upravičenca do dneva vračila v dobro proračuna Republike Slovenije.

1. člen

(sprememba investicije po začetku njenega izvajanja)

V primeru, da vrednost investicije med izvajanjem pade pod vrednost, predvideno za umestitev v posamezni sklop, kot je opredeljena v javnem razpisu, se sofinanciranje oziroma vrednost pogodbe ustrezno zniža, morebitna preveč izplačana sredstva pa se vrnejo skupaj z zakonskimi zamudnimi obrestmi, ki tečejo od dneva nakazila sredstev na transakcijski račun upravičenca do dneva vračila v dobro proračuna Republike Slovenije.

Določba tega člena pride v poštev zgolj, kadar ne obstajajo razlogi za uporabo prejšnjega člena ali druge ovire po tej pogodbi in samem javnem razpisu ter je do spremembe vrednosti prišlo iz objektivnih razlogov izven volje upravičenca ali zaradi višje sile, pri čemer se vsebina prijavljenega projekta glede ciljev in rezultatov investicije ne sme bistveno spremeniti. Šteje se, da je do znižanja vrednosti investicije prišlo iz objektivnih razlogov izven volje upravičenca tudi kadar je znižanje vrednosti posledica izposlovanja ugodne ponudbe izvajalca v postopku javnega naročanja v zvezi s prijavljeno investicijo ter upravičenec lahko izkaže, da je investicijo ustrezno načrtoval glede na utemeljeno oceno vrednosti javnega naročila.

Znižanje sofinanciranja se določi v razmerju med novo vrednostjo investicije in mejno vrednostjo za umestitev v posamezen sklop, in sicer na naslednji način:[[1]](#footnote-1)

* v prvem koraku se izračuna razmerje oziroma koeficient (***k***) med novo (znižano) vrednostjo prijavljene investicije (***NVI***) in spodnjo mejno vrednostjo investicije (***MVI***) iz javnega razpisa, zahtevano za sklop, v katerega je bila prijavljena investicija umeščena z odločbo:

$$k=\frac{NVI}{MVI}$$

* v drugem koraku se koeficient ***k*** uporabi za izračun znižane vrednosti sofinanciranja za prijavljeno investicijo (***ZVS***), tako da se koeficient ***k*** pomnoži z dodeljeno višino sofinanciranja (***DVF***):

$$ZVS=k×DVF $$

1. člen

(poročanje)

Upravičenec se zavezuje, da bo v času trajanja te pogodbe ministrstvu posredoval poročila o izvajanju investicijskega projekta, in sicer:

1. poročilo o izvajanju projekta ob vsakem izdanem zahtevku oziroma e-računu,
2. poročilo o izvajanju projekta ob koncu koledarskega leta (letno poročilo), če projekt do konca koledarskega leta še ni zaključen (predmetno poročilo se posreduje najkasneje do 6. 1. 2026),
3. zaključno poročilo v 60 dneh od zaključka roka za izvedbo prijavljene investicije,
4. poročila na morebitno posebno zahtevo ministrstva.
5. člen

(protikorupcijska klavzula)

Upravičenec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(nadzor)

Upravičenec je dolžan omogočiti ministrstvu, ter vsem ostalim pristojnim institucijam, nadzor nad porabo sredstev, dodeljenih na podlagi te pogodbe tako, da je ob vsakem času možna kontrola realizacije prijavljene investicije, ter vpogled v celotno dokumentacijo v vsaki točki investicije, vpogled v originalne dokumente, tako računovodske kot ostale, ki so vezani na investicijo, ter vpogled v podatke o doseganju zastavljenih ciljev.

1. člen

(kršitve določb pogodbe)

Če ministrstvo ugotovi, da upravičenec krši katerokoli od obveznosti, določenih s to pogodbo, ga ministrstvo na to opozori in zahteva odpravo nepravilnosti. Če upravičenec kljub opozorilu ne odpravi nepravilnosti v zahtevanem roku, lahko ministrstvo odstopi od pogodbe in zahteva vrnitev že izplačanih sredstev, upravičenec pa jih mora vrniti v roku 30 (tridesetih) dni od pisnega poziva ministrstva in v skladu s tem pozivom, skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila v dobro proračuna RS.

1. člen

(spremembe pogodbe)

Stranki bosta vse spremembe te pogodbe sporazumno dogovorili z dodatkom k tej pogodbi.

1. člen

(skrbnik pogodbe)

Skrbnik pogodbe na strani ministrstva je \_\_\_\_\_\_\_\_\_\_\_\_\_\_, v primeru odsotnosti ga nadomešča \_\_\_\_\_\_\_\_\_\_\_\_\_\_.

Skrbnik pogodbe na strani upravičenca je \_\_\_\_\_\_\_\_\_\_\_\_\_\_.

Če se v času trajanja pogodbenega razmerja spremeni skrbnik pogodbe ali namestnik na strani ministrstva ali na strani upravičenca, ni potrebno skleniti dodatka k pogodbi, ampak se o tem pisno obvesti nasprotno pogodbeno stranko.

1. člen

(zaveza o uporabi logotipa)

Upravičenec se zavezuje, da bo ob zaključku izvedbe investicije iz drugega člena te pogodbe, na vidno mesto objekta postavil tablo z logotipom ministrstva, z navedbo, da je investicijo v izgradnjo objekta sofinanciralo ministrstvo.

1. člen

(dolžnost obveščanja)

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe.

1. člen

(reševanje sporov)

Vsa morebitna nesoglasja bosta pogodbeni stranki reševali sporazumno. V primeru, da do sporazuma ne moreta priti, je za reševanje sporov pristojno sodišče v Ljubljani.

1. člen

(veljavnost pogodbe)

Ta pogodba je sestavljena in podpisana v 5 (petih) enakih izvodih, od katerih prejme ministrstvo 3 (tri) izvode, upravičenec pa 2 (dva) izvoda.

Pogodba začne veljati z dnem, ko jo podpišeta obe stranki, in velja do izpolnitve vseh obveznosti pogodbenih strank po tej pogodbi.

**Ministrstvo za gospodarstvo, turizem in šport**

Matjaž Han

minister

V Ljubljani, dne\_\_\_\_\_\_\_\_\_\_\_\_\_

**»naziv prijavitelja«**

»Odgovorna oseba«

»funkcija«

V\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_\_

1. k – koeficient

NVI – nova vrednost investicije

MVI – mejna vrednost investicije, zahtevana za umestitev v sklop

ZVS – znižana vrednost sofinanciranja

DVF – z odločbo dodeljena višina sofinanciranja [↑](#footnote-ref-1)